

**Környezetünk – egészségünk – közös jövőnk vetélkedő**

A Pécsi Tudományegyetem Gyakorló Általános Iskola és Gimnázium 1. számú Általános Iskolája az idei tanévben hatodik alkalommal rendezi meg a **Környezetünk – egészségünk – közös jövőnk vetélkedő**t. A verseny célja, hogy a gyermekeket már egészen pici kortól arra tanítsák, hogy környezettudatosan, fenntartható módon éljenek. Az első online fordulóra 3 városból 81 csapat, 324 gyermek nevezett. Az óvodások és az 1-2. évfolyamosok plakátot készítettek a tudatos vásárlás népszerűsítéséről. Ötletes, színes alkotásokról érkeztek képek az online felületre. A pályamunkákat egy háromfős zsűri értékelte, melynek tagjai a PTE Gyakorló Általános Iskola és Gimnázium tanítói voltak. A 3-4. évfolyamosok egy online kvízjátékban mérhették össze tudásukat a tudatos vásárlással kapcsolatban.

Az első fordulóban az óvodások és az első, második évfolyamosok pályamunkáinak értékelése után intézményenként és korcsoportonként a legszínesebb, leginkább figyelemfelkeltő plakátokat készítő csapatok bejutottak a második fordulóba, a szabadtéri ökojátékra. A harmadik és negyedik évfolyamosoknál intézményenként és évfolyamonként a legtöbb pontot teljesítő csapatok kaptak meghívást az ökojátékra, melyre **2023. április 27-én 14.00 -16.00 között kerül sor a PTE Botanikus Kertben. Az ökojáték zsűrizésében a Pécsi Tudományegyetem Gyakorló Általános Iskola, Gimnázium és Óvoda munkatársai és a PTE Zöld Egyetem Program programkoordinátora vesznek részt.**

**Az Ökojátékban 18 csapat vesz részt, az alábbi intézményekből:**

* Pécsi Tudományegyetem Gyakorló Általános Iskola és Gimnázium 1. számú Általános Iskolája
* Pécsi Tudományegyetem Gyakorló Általános Iskola és Gimnázium Deák Ferenc Gimnáziuma és Általános Iskolája
* PTE Gyakorló Általános Iskola és Gimnázium Óvodája
* Illyés Gyula Gyakorló Általános Iskola, Alapfokú Művészeti Iskola és Gyakorlóóvoda
* Sportóvoda Pécs
* Szegedi Tudományegyetem Juhász Gyula Gyakorló Általános és Alapfokú Művészeti Iskolája

<https://gyak1.pte.hu/hu/node/662>

**További információ:**

Józsa Tímea

tanítónő

PTE Gyakorló Általános Iskola és Gimnázium 1. Számú Általános Iskolája

jozsa.timea@pte.hu

